Document ID: 32006R1156

KOMISSION ASETUS (EY) N:o 1156/2006,
annettu 28 päivänä heinäkuuta 2006,
neuvoston asetuksessa (EY) N:o 1782/2003 säädettyjen tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien, yhtenäisen pinta-alatuen järjestelmän vuotuisten kokonaismäärärahojen ja erillisen sokerituen myöntämiseksi tarkoitettujen enimmäismäärien vahvistamisesta vuodelle 2006 ja kyseisen asetuksen muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 41 artiklan 1 ja 1 a kohdan, 64 artiklan 2 kohdan, 70 artiklan 2 kohdan, 71 artiklan 2 kohdan, 110 i artiklan 3 ja 4 kohdan, 110 l artiklan 1 kohdan, 143 b artiklan 3 kohdan, 145 artiklan i alakohdan ja 155 artiklan,
sekä katsoo seuraavaa:
(1)
Asetuksen (EY) N:o 1782/2003 liitteessä VIII olevia kansallisia enimmäismääriä olisi tarkistettava mainitun asetuksen 145 artiklan i alakohdan mukaisesti toimitettujen tietojen perusteella mainitun asetuksen 62 artiklassa säädettyä vaihtoehtoa käyttävien jäsenvaltioiden osalta.
(2)
Yhteisön osallistumisesta syrjäisimpien alueiden karjankasvatusalalla sovellettavissa tukiohjelmissa toteutettavien erityistoimenpiteiden rahoitukseen säädetään vuodesta 2006 alkaen unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (2) 23 artiklassa. Kyseisen rahoitusosuuden määrä, joka vastaa kyseisiä alun perin mainittuun liitteeseen VIII kuuluneita erityistoimenpiteitä, on sen vuoksi asianomaisten jäsenvaltioiden osalta syytä vähentää asetuksen (EY) N:o 1782/2003 liitteessä VIII vahvistetuista kansallisista enimmäismääristä.
(3)
Asetuksen (EY) N:o 1782/2003 liitteessä VII olevan K kohdan 2 kohdassa vahvistettuja kansallisia enimmäismääriä olisi mukautettava ottaen huomioon juurisikuria koskevat tuoreimmat tiedot ja sen vuoksi olisi mukautettava mainitun asetuksen liitteessä VIII vahvistettuja kansallisia enimmäismääriä muuttamatta kuitenkaan kokonaismääriä.
(4)
Myös asetuksen (EY) N:o 1782/2003 liitteessä VII olevan K kohdan 2 kohdassa vahvistettuja enimmäismääriä olisi muutettava ottaen huomioon sokeri- ja inuliinisiirappikiintiöön kuuluvat määrät, jotka on tuotettu jossakin jäsenvaltiossa toisessa jäsenvaltiossa viljellyistä sokerijuurikkaista ja juurisikurista markkinointivuosina 2000/2001-2005/2006. Sen vuoksi mainitun asetuksen liitteissä VIII ja VIII a vahvistettuja kansallisia enimmäismääriä olisi mukautettava.
(5)
Niiden jäsenvaltioiden osalta, jotka panevat vuonna 2006 täytäntöön asetuksen (EY) N:o 1782/2003 III osastossa säädetyn tilatukijärjestelmän, olisi vahvistettava kullekin mainitun asetuksen 66-69 artiklassa tarkoitetulle tuelle talousarviomäärärahojen enimmäismäärät vuodeksi 2006 mainitun osaston 2 luvussa vahvistetuin edellytyksin.
(6)
Niiden jäsenvaltioiden osalta, jotka käyttävät vuonna 2006 asetuksen (EY) N:o 1782/2006 70 artiklassa säädettyä vaihtoehtoa, olisi vahvistettava talousarviomäärärahojen enimmäismäärät tilatukijärjestelmän ulkopuolelle jääville suorille tuille vuodeksi 2006.
(7)
Niiden jäsenvaltioiden osalta, jotka käyttävät vuonna 2006 asetuksen (EY) N:o 1782/2003 71 artiklassa säädettyä siirtymäkautta, olisi vahvistettava mainitun asetuksen liitteessä VI lueteltuihin suoriin tukiin sovellettavat talousarviomäärärahojen enimmäismäärät vuodeksi 2006.
(8)
Asetuksen (EY) N:o 1782/2003 110 i artiklan 3 kohdassa tarkoitetun oliivitarhoille myönnettävän tuen enimmäismäärää olisi mukautettava mainitun asetuksen liitteessä VII olevassa H kohdassa tarkoitetun kertoimen arvon sekä kyseisen artiklan 4 kohdan mukaisesti sovelletun pidätyksen mukaan, jotka asianomaiset jäsenvaltiot ovat antaneet tiedoksi, ja sen vuoksi olisi mukautettava liitteessä VIII vahvistettuja kansallisia enimmäismääriä. Jäsenvaltioille, jotka ovat päättäneet vahvistaa liitteessä VII olevassa H kohdassa säädetyksi kertoimeksi 1, ei vahvisteta mitään määriä.
(9)
Olisi vahvistettava yhteisön rahoituksen enimmäismäärät, jotka voidaan myöntää oliiviöljyalan hyväksyttyjen toimijaorganisaatioiden laatimille toimintaohjelmille asetuksen (EY) N:o 1782/2003 110 i artiklan 4 kohdassa tarkoitettu asianomaisten jäsenvaltioiden tiedoksiantama pidätyskerroin huomioon ottaen.
(10)
Asetuksen (EY) N:o 1782/2003 110 i artiklan 1 kohdassa tarkoitetun tupakan kokonaistuen enimmäismäärää olisi mukautettava mainitun asetuksen liitteessä VII olevassa I kohdassa tarkoitetun asianomaisten jäsenvaltioiden tiedoksiantaman kertoimen arvon mukaan ja sen vuoksi olisi mukautettava mainitun asetuksen liitteessä VIII vahvistettuja kansallisia enimmäismääriä. Jäsenvaltioille, jotka ovat päättäneet vahvistaa liitteessä VII olevassa I kohdassa säädetyksi kertoimeksi 1, ei vahvisteta mitään määriä.
(11)
Selkeyden vuoksi on aiheellista julkaista tilatukijärjestelmän vuoden 2006 talousarviomäärärahojen enimmäismäärät sen jälkeen, kun asetuksen (EY) N:o 1782/2003 66-70 artiklassa tarkoitetuille tuille vahvistetut enimmäismäärät on vähennetty mainitun asetuksen liitteessä VIII olevista tarkistetuista enimmäismääristä.
(12)
Olisi vahvistettava niiden varojen enimmäismäärä, joka osoitetaan Euroopan unioniin vuonna 2004 liittyneiden ja yhtenäisen pinta-alatuen järjestelmää soveltavien jäsenvaltioiden käytettäväksi vuonna 2006 näiden jäsenvaltioiden toimittamien tiedonantojen perusteella asetuksen (EY) N:o 1782/2003 143 b a artiklan mukaisen erillisen sokerituen myöntämistä varten.
(13)
Olisi vahvistettava vuotuiset kokonaismäärärahat vuodeksi 2006 asetuksen (EY) N:o 1782/2003 143 b artiklan 3 kohdan mukaisesti niiden Euroopan unioniin vuonna 2004 liittyneiden jäsenvaltioiden osalta, jotka panevat vuonna 2006 täytäntöön mainitun asetuksen IV a osastossa säädetyn yhtenäisen pinta-alatuen järjestelmän.
(14)
Sen vuoksi asetus (EY) N:o 1782/2003 olisi muutettava.
(15)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (EY) N:o 1782/2003 66-69 artiklassa tarkoitetut talousarviomäärärahojen enimmäismäärät vuodeksi 2006 vahvistetaan tämän asetuksen liitteessä I.
2. Asetuksen (EY) N:o 1782/2003 70 artiklan 2 kohdassa tarkoitetut talousarviomäärärahojen enimmäismäärät vuodeksi 2006 vahvistetaan tämän asetuksen liitteessä II.
3. Asetuksen (EY) N:o 1782/2003 71 artiklan 2 kohdassa tarkoitetut talousarviomäärärahojen enimmäismäärät vuodeksi 2006 vahvistetaan tämän asetuksen liitteessä III.
4. Asetuksen (EY) N:o 1782/2003 III osastossa tarkoitetut tilatukijärjestelmän talousarviomäärärahojen enimmäismäärät vuodeksi 2006 vahvistetaan tämän asetuksen liitteessä IV.
5. Asetuksen (EY) N:o 1782/2003 143 b artiklan 3 kohdassa tarkoitetut vuotuiset kokonaismäärärahat vuodeksi 2006 vahvistetaan tämän asetuksen liitteessä V.
6. Asetuksen (EY) N:o 1782/2003 143 b a artiklan 4 kohdassa tarkoitetut Tšekille, Latvialle, Liettualle, Unkarille, Puolalle ja Slovakialle erillisen sokerituen myöntämistä varten käytettäväksi osoitettavien varojen enimmäismäärät vuonna 2006 vahvistetaan tämän asetuksen liitteessä VI.
2 artikla
Asetuksen (EY) N:o 1782/2003 110 i artiklan 4 kohdan mukaiset yhteisön rahoituksen enimmäismäärät, jotka myönnetään oliiviöljyalan hyväksyttyjen toimijaorganisaatioiden laatimille toimintaohjelmille ovat seuraavat:
(miljoonaa euroa)
Kreikka
11,098
Ranska
0,576
Italia
35,991
3 artikla
Muutetaan asetus (EY) N:o 1782/2003 seuraavasti:
1)
Korvataan 110 i artiklan 3 kohdan ensimmäisessä alakohdassa oleva taulukko seuraavasti:
(miljoonaa euroa)
Espanja
103,14
Kypros
2,93
Malta
0,07
Slovenia
0,17
2)
Korvataan 110 l artiklan 1 kohdassa oleva taulukko seuraavasti:
(miljoonaa euroa)
2006-2009
Saksa
21,287
Espanja
70,599
Ranska
48,217
Italia (Pugliaa lukuun ottamatta)
189,366
Portugali
8,468
3)
Korvataan liitteessä VII olevan K kohdan 2 kohdassa oleva taulukko 1 tämän asetuksen liitteessä VII olevalla taulukolla.
4)
Korvataan liite VIII tämän asetuksen liitteessä VIII olevalla tekstillä.
5)
Korvataan liite VIII a tämän asetuksen liitteessä IX olevalla tekstillä.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 2006.

Labels: 5
6